
                            ________________ nr_____

Munitsipaaleluruumi aadressil Rakvere  42-61, Narva 

otsustuskorras võõrandamine
1. Asjaolud ja menetluse käik 
Üürilepingu alusel kasutatava Narvas Rakvere 42-61 eluruumi müügihind, mis on määratud vastavalt  Narva Linnavolikogu 23.12.2004 määrusega kinnitatud “Narva linna omandis olevate eluruumide valdamise, kasutamise ja käsutamise korra” Lisa 1 “Võõrandatava eluruumi hinna määramise korra” punktile 3.1 on otsustuskorras võõrandamisel   13229,71  EUR.

10.07.2014.a esitas Taisiya Eremina Narva Linna Arenduse ja Ökonoomika Ametile teadaande oma sooviga omandada üürilepingu alusel kasutatava munitsipaaleluruumi aadressil Rakvere 42-61,  Narva hinnaga  13229,71  EUR. Taisiya Eremina kasutab nimetatud eluruumi alates 2002. aastast, üüritasu ja kõrvalkulude võlgnevus puudub.

Antud küsimus oli arutusel Narva Linnavalitsuse 24.07.2014. a toimunud eluasemekomisjoni istungil.

Eluasemekomisjon otsustas teha Narva Linnavalitsusele ja Narva Linnavolikogule ettepaneku võõrandada nimetatud eluruum otsustuskorras Taisiya Eremina’le.

 
2. Õiguslikud alused

2.1. Narva Linnavolikogu 23.12.2004.a määrusega nr 61/47 kinnitatud “Narva linna omandis olevate eluruumide valdamise, kasutamise ja käsutamise korra” (edaspidi Kord) punkti 49 kohaselt eluruumi võib võõrandada suulise avaliku enampakkumise korras või Narva Linnavolikogu otsuskorras. Otsuse eluruumi võõrandamise kohta suulisel avalikul enampakkumisel võtab vastu Narva Linnavalitsus, otsuse eluruumi võõrandamise kohta otsustuskorras võtab vastu Narva Linnavolikogu.
2.2. Korra punkti 111.1 kohaselt võib eluruumi otsustuskorras võõrandada sama eluruumi üürnikule tingimusel, et eluruum ei ole linnale vajalik tema õigustloovatest aktidest tulenevate kohustuste täitmiseks ja arvestades linna vajadust munitsipaaleluruumide järgi.

2.3. Haldusmenetluse seaduse § 53 lõike 1 punktide 2 ja 3 kohaselt on haldusakti kõrvaltingimus haldusakti põhiregulatsiooniga seotud lisakohustus või lisatingimus haldusakti põhiregulatsioonist tuleneva õiguse tekkimiseks. Haldusmenetluse seaduse § 53 lõike 2 punktist 1 tulenevalt võib seaduses või määruses sätestatud juhul haldusaktile kehtestada kõrvaltingimuse. 

2.4. Korra punkti 1122 järgi on otsustuskorras võõrandatava eluruumi võõrandamise lisatingimuseks eluruumi kasutamisega seotud maksude võlgnevuse puudumine võõrandamise hetkeks. Nimetatud asjaolu kinnitamiseks peab ostja esitama võõrandamise korraldajale hiljemalt 3 tööpäeva enne notariaalse müügilepingu sõlmimist korteriühistu või elamu, kus asub võõrandatav eluruum, haldaja, samuti SA Narva Linnaelamu ja AS Narva Elamuvaldus tõendid võlgnevuse puudumise kohta.
2.5. Vastavalt Korra Lisa 1 “Võõrandatava eluruumi hinna määramise korra” punktile 3.1 määratakse otsustuskorras võõrandatava üürilepingu alusel kasutatava eluruumi, mis oli vastavalt eluruumide erastamise seadusele erastamise objektiks, müügihind  vastavalt Vabariigi Valitsuse 01.07.1993 määrusele nr 198 “Eluruumide erastamise korraldamine” ning Narva Linnavolikogu 09.03.1994.a määrusele nr 6/9 “Narva linna eluruumide erastamise kohta”, arvestades tänavanimetuste muudatusi, ja saadud hind korrutatakse koefitsiendiga 15.

3. Otsus

3.1. Võõrandada otsustuskorras Narva linnale kuuluv ning  Narva Linna Arenduse ja Ökonoomika Ameti bilansis olev korteriomand asukohaga Rakvere tänav 42, Narva, kinnistusregistri  registriosa nr 2020209, mille reaalosaks on kolmtoaline  korter 61  üldpinnaga 49,5 m² koos selle juurde kuuluva 495/33219 mõttelise osaga maatükist,  katastritunnusega 51101:004:0049, pindalaga 5007 m² ja selle oluliseks osaks  oleva ehitise osast, mis ei ole ühegi korteriomandi reaalosaks Taisiya Eremina’le, sündinud 19.05.1930, hinnaga 13 229,71 (kolmteist tuhat kakssada kakskümmend üheksa eurot ja 71 senti) EUR.

3.2. Ostuhind peab olema ostja poolt täielikult tasutud enne notariaalse müügilepingu sõlmimist või selle sõlmimisel juhul, kui ostja vormistab laenu- või krediidilepingu.

3.3. Müügilepingu sõlmimisega seotud notaritasu ja riigilõivu tasub ostja. 

3.4. Narva Linna Arenduse ja Ökonoomika Ametil korraldada punktis 3.1. nimetatud korteriomandi võõrandamine. 
3.5. Volitada linnapead Eduard Easti alla kirjutama Narva nimel vastavale lepingule. 

3.6. Võõrandamise lisatingimuseks on eluruumi kasutamisega seotud maksude võlgnevuse puudumine võõrandamise hetkeks. Nimetatud asjaolu kinnitamiseks peab ostja esitama võõrandamise korraldajale hiljemalt 3 tööpäeva enne notariaalse müügilepingu sõlmimist korteriühistu või elamu, kus asub võõrandatav eluruum, haldaja, samuti SA Narva Linnaelamu ja AS Narva Elamuvaldus tõendid võlgnevuse puudumise kohta.

4. Rakendussätted 

4.1. Narva Linna Arenduse ja Ökonoomika Ametil teha otsus teatavaks Taisiya Eremina’le.

4.2. Narva Linnavolikogu otsus jõustub teatavakstegemisest. 

4.3. Narva Linnavolikogu otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevale järgnevast päevast.

   __________.2014 nr ______

Munitsipaaleluruumi aadressil Rakvere tänav 42-61, Narva 

otsustuskorras võõrandamine
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva abilinnapea Maksim Volkov’it​ antud küsimust ette kandma Narva Linnavolikogu istungil.

